રોકડની અછત-નાણાંકીય કટોકટીની વકરતી હાલત વચ્ચે આવતા દિવસોમાં વધુ એક દબાણ ઉભુ થવાના ભણકારા છે. નોન-બેંકીંગ ફાઈનાન્સીયલ કંપનીઓ પર અંદાજીત 50,000 કરોડનું રીડમ્પશન આવવાની ભીતિ છે તેમાં એકાદ કંપની પણ ડીફોલ્ટ થવાના સંજોગોમાં માર્કેટને મોટો ઝટકો લાગી શકે છે. આ પ્રકારની સ્થિતિ સર્જાતી રોકવા તથા આગોતરી સાવચેતી માટે ટોચની 20 નોન-બેંકીંગ ફાઈનાન્સ કંપનીઓના સીનીયર અધિકારીઓ વચ્ચે તાકીદની બેઠક પણ થઈ હતી.